**TIRGUS IZPĒTES NOTEIKUMI**

*video sagatavošanai par dabas takām*

Rīgā, 2021. gada 14.jūnijā

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Alise Lūse tālr. 26567874  e-pasts: alise.luse@kurzemesregions.lv |

1. **PAKALPOJUMS**
   1. Iepirkuma priekšmets ir 7 video sagatavošana, kuru mērķis ir popularizēt visiem pieejamu dabas tūrismu (CPV kods 92111260-2 informatīvo videofilmu ražošana). Sešu video garums ~1 min., viena video garums ~ 2 min. (vismaz).
   2. Iepirkuma priekšmets ir detalizētāk aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
   3. Iepirkuma priekšmets tiek finansēts no INTERREG Centrālās Baltijas jūras reģiona programmas 2014.-2020. gadam līdzfinansētā projekta Nr. CB786 “Dabas pieejamība visiem” (,,NatAc’’).
   4. Pakalpojuma sniegšanas termiņš: atbilstoši noteikumu 1. pielikumā norādītajam.
2. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir zemākā cena.

1. **PIEDĀVĀJUMA IESNIEGŠANAS NOTEIKUMI**

Piedāvājums (intereses izteikšana dalībai tirgus izpētē) iesniedzams līdz **2021. gada 21. jūnija plkst. 17.00,** nosūtot aizpildītu pieteikuma formu (2. pielikums) uz e-pastu: alise.luse@kurzemesregions.lv.

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un ieinteresētie pretendenti tiks aicināti uz sarunām par savu redzējumu video sagatavošanai (aptuvenā koncepcija, iesk. saturisko, tehnisko, māksliniecisko risinājums, izmaksas).
    2. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
    3. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
    4. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
    5. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.
    6. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.

**5.2. Tirgus izpētes rezultātu paziņošana**

Triju darbdienu laikā pēc tirgus izpētes rezultātu apstiprināšanas, Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā cena bez pievienotās vērtības nodokļa ir nemainīga visā iepirkuma līguma darbības laikā;
    2. Pasūtītāji norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
    3. Pasūtītājam ir tiesības samazināt izpildītājam veicamo maksājumu par pakalpojumu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo piegādātāju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgo piegādi un neveikt to apmaksu.
    4. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties.

1.pielikums

**TEHNISKĀ SPECIFIKĀCIJA**

video izveidei par visiem pieejamām dabas takām

**1. PROJEKTA APRAKSTS**

Kurzemes plānošanas reģions ievieš “NatAc” projektu par dabas tūrisma pieejamību visiem, t.sk. cilvēkiem ar kustību, traucējumiem, redzes traucējumiem, senioriem, vecākiem ar bērnu ratiņiem uttt., kura ietvaros tiek veidota pieejamo dabas tūrisma galamērķu ķēde Latvijā, Igaunijā un Somijā un tiek sagatavots pieejamo dabas taku ceļvedis. Vairāk informācija par projektu – [NatAc - KURZEMES PLĀNOŠANAS REĢIONS (kurzemesregions.lv)](https://www.kurzemesregions.lv/projekti/turisms/natac/).

**2. DARBA UZDEVUMS**

* 1. **Izpildītājs** sagatavo 7 video, kuru mērķis ir popularizēt visiem pieejamu dabas tūrismu, t.sk.:
     1. 6 video, katrs ar garumu ~ 1 min. (vismaz), filmēti par konkrētām dabas takām – Alsungas Žibgravas dabas takas “Mazātak”, Kalētu mežaparks “Priediens”, Kazdangas Pīlādžu aleja un taka uz Kazdangas Parka laipu, Skrundas pastaigu taka gar Ventu, Ventspils Būšnieku ezera taka, Liepājas Zirgu salas taka;
     2. 1 video, ar garumu ~ 2 min., par pieejamajām dabas takām Latvijā, Igaunijā un Somijā (Igaunijā un Somijā nav jāfilmē, Kurzemes plānošanas reģions nodrošinās tam pieejamos video par Igaunijas un Somijas dabas takām iekompilēšanai sagatavojamajā video sižetā).
  2. **Plānotais pakalpojumu sniegšanas laiks:** no iepirkuma līguma noslēgšanas līdz 2021.gada 15.septembrim.
  3. **Prasības pakalpojuma izpildei:**
     1. Izpildītājs sagatavo video gala koncepciju, par kuru tiek panākta vienošanās pēc Tirgus izpētes sarunu beigām, Izpildītājam un Tirgus izpētes veicējam kopīgi vienojoties.
     2. Koncepcija ietver aprakstu par video saturisko, tehnisko un māksliniecisko risinājumu, kas atbilst video mērķa grupām (cilvēki ar invaliditāti, vecāki ar bērnu ratiņiem, seniori, cilvēki ar īslaicīgām traumām, grūtnieces), kā arī tēla reklāmas klipu filmēšanas principiem. Koncepcijā tiek iekļauta informācija par plānoto filmēšanas grafiku un vietām.
     3. Visiem 7 video nepieciešams nodrošināt arī audio ierunātu tekstu un subtitrus:
        1. Subtitru rakstiskā daļa un audio 2.2.1.video ir jānodrošina latviešu un angļu valodās. Viena video ietvaros ir izmantojama tikai viena valoda;
        2. Subtitru rakstiskā daļa un audio 2.2.2.video ir jānodrošina četrās valodās – latviešu, angļu, igauņu, somu. Viena video ietvaros ir izmantojama tikai viena valoda.
     4. Visiem 7 video iekļaujama fona Izpildītāja radīta oriģinālmūzika vai iegādāta mūzika, kuru Izpildītājam ir tiesības izplatīt, apstrādāt un izmantot. Izpildītājs uzņemas atbildību par nelikumīgu mūzikas izmantošanu Pasūtītāja video un atbild par visiem zaudējumiem un prasījumiem, kas Pasūtītājam varētu tikt izvirzīti par nelikumīgu mūzikas lietošanu video. Muzikālais fons jāsaskaņo ar Pasūtītāju.
     5. Sižeta montāžā par 2.2.2.video Izpildītājs izmanto datoranimācijas grafiskus elementus, ilustrējot Lavijas, Igaunijas un Somijas atrašanās vietu Eiropā un pieejamo dabas taku un apskates vietu punktus kartē (pieejamo dabas taku un apskates vietu sarakstu nodrošina Pasūtītājs). Datorgrafikas elementu izveidei ir jāizmanto pieejamo dabas tūrisma galamērķu izstrādātais vizuālais stils (nodrošina Pasūtītājs).
     6. Video veidošanai filmēšana sešiem 2.2.1. video veicama visās 6 dabas takās. Izpildītājam jānodrošina režisora un operatora darbs izbraukumā, nepieciešamais tehniskais aprīkojums atbilstoši video koncepcijai (kamera, objektīvi, gaismas, droni, kameru stabilizatori, apgaismojums u.c.), aktieris/-i (apmeklētāji, kas iet taku vai brauc ratiņkrēslā/ar ratiem pa taku – saskaņā ar 2.4.2 norādītajām mērķa grupām) un atbilstošais inventārs (atbilstošs takas gājēju/braucēju apģērbs, apavi, soma, ratiņkrēsls, bērnu rati, neredzīgo spieķītis u.c.).;
     7. Video veidošanai filmēšana 2.2.2. video veicama ~4-5 dabas takās Kurzemē un Rīgas reģionā. Izpildītājam jānodrošina režisora un operatora darbs izbraukumā, nepieciešamais tehniskais aprīkojums atbilstoši video koncepcijai (kamera, objektīvi, gaismas, droni, kameru stabilizatori, apgaismojums u.c.), aktieris/-i (apmeklētāji, kas iet taku vai brauc ratiņkrēslā/ar ratiem pa taku – saskaņā ar 2.4.2 norādītajām mērķa grupām) un atbilstošais inventārs (atbilstošs takas gājēju/braucēju apģērbs, apavi, soma, ratiņkrēsls, bērnu rati, neredzīgo spieķītis u.c.). Šajā video Izpildītājam organiski jāiestrādā arī video sižeti par pieejamajām dabas takām Igaunijā un Somijā (nodrošina Pasūtītājs).
     8. Pakalpojuma īstenošanas laikā pakalpojuma izpildē radušās personāla un tehniskās izmaksas (projekta vadības, transporta, naktsmītņu, telefonsarunas u.tml. izdevumi) jāsedz pašam Izpildītājam.
     9. Izpildītājs veic video montāžu, izstrādā datorgrafiku, veic skaņas pēcapstrādi un gatavā materiāla sagatavošanu ar atbilstošajiem profesionālajiem standartiem tālākās izmantošanas risinājumiem – video izvietošanai projekta mājaslapā un citviet internetā, demonstrēšanai televīzijā, izstādēs un citos pasākumos.
     10. Tehniskās prasības nododamajiem video:
         1. Konteineris: MP4;
         2. Kodējums: H.264;
         3. Izšķirtspēja: Full HD 1920x1080 (1.0 *square pixels, progressive scan*)
         4. Josla: 20MB/S VBR;
         5. Audio kodējums: AAC;
         6. Audio parametri: Stereo, 48000Hz, 16-bit.
  4. **Pakalpojumu izpildes kārtība**
     1. Video veidošanas process norit projekta darbinieku vadībā, kuriem ir tiesības dot norādījumus par video saturu un informācijas atspoguļošanas veidu.
     2. Video veidošanas laikā projekta personālam ir tiesības pieprasīt iesniegt un pārbaudīt uzfilmētos materiālus, lai pārliecinātos par to atbilstību projekta prasībām. Neatbilstību gadījumā Pasūtītājs var pieprasīt veikt izmaiņas.
     3. Izpildītājs pats apmaksā pakalpojuma izpildē iesaistītā personāla darbu, aparatūras izmantošanu, kancelejas preču izdevumus, transporta izdevumus, dokumentu sagatavošanu un pavairošanu, telefona sarunas u. tml.
     4. Pasūtītājam ir tiesības sniegt Izpildītājam priekšlikumus un saistošus norādījumus nodevumu sagatavošanai, precizēšanai vai papildināšanai, kā arī pieprasīt atskaiti par padarīto.
     5. Visas autora mantiskās tiesības uz izgatavoto video, kā arī uz visiem video izveidošanai safilmētajiem materiāliem, ar pieņemšanas - nodošanas akta parakstīšanu tiek nodotas Pasūtītājam. Izpildītājs saglabā tiesības video ievietot savā portfolio, taču atsaucoties uz Pasūtītāja īpašumu.
     6. Video vizuālajā noformējumā jāievēro Centralās Baltijas programmas 2014.-2020.g. vizuālās identitātes prasības, t.i., video noslēgumā jāiekļauj projekta nosaukums, programmas logo un publicitātes frāzes.
  5. **Nodevumi:**
     1. Vienas nedēļas laikā pēc tirgus izpētes sarunu noslēguma Izpildītājs elektroniski iesniedz Pasūtītājam video izstrādes koncepcijas precizēto (gala) aprakstu un scenāriju latviešu valodā, ņemot vērā Tirgus izpētes veidēja sarunu laikā izteiktos iebildumus/priekšlikumus. Koncepcijas apraksts tiek pievienots iepirkuma līguma pielikumā;
     2. Ne vēlāk kā trīs nedēļas pirms nodevuma termiņa beigām Izpildītājs elektroniski iesniedz Pasūtītājam klipa video skices. Izpildītājam ir jāveic labojumi video materiālos ievērojot Pasūtītāja priekšlikumus un iebildumus.
     3. Izpildītājs iesniedz Pasūtītājam video gala variantus elektroniski un DVD formātā – atbilstoši tehniskajā specifikācijā norādītajām valodu prasībām.
     4. Izpildītājam nodevumu izstrādē ir saistoši Pasūtītāja priekšlikumi. Pasūtītājam ir tiesības nepieciešamības gadījumā pieprasīt jebkura no iepriekš minētajiem nodevuma precizēšanu / papildināšanu.

2.pielikums

**PIETEIKUMS**

dalībai tirgus izpētē par video sagatavošanu projekta CB786 “Dabas pieejamība visiem” (,,NatAc’’) ietvaros

Pretendents:

|  |  |
| --- | --- |
| Nosaukums: |  |
| Reģistrācijas numurs: |  |
| Juridiskā adrese: |  |
| Telefona numurs: |  |
| Faksa numurs: |  |
| E-pasts: |  |

|  |  |
| --- | --- |
| Kontaktpersona : |  |
| Telefona numurs: |  |

iesniedzot šo pieteikumu, izsaka savu ieinteresētību video sagatavošanai projekta CB786 “Dabas pieejamība visiem” (,,NatAc’’) ietvaros. Pretendents piedāvā sniegt pakalpojumus saskaņā ar darba uzdevuma prasībām.

Video koncepcija un cena tiks noteikta sarunu gaitā.

**Pretendenta pārstāvis:**

|  |  |
| --- | --- |
| **Vārds, Uzvārds** |  |
| **Ieņemamais amats** |  |
| **Paraksts** |  |
| **Vieta, datums** |  |